
RADVILIŠKIO RAJONO SAVIVALDYBĖS TARYBA

SPRENDIMAS
DĖL VALSTYBINĖS ŽEMĖS NUOMOS MOKESČIO 

2024 m.                             Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, atsižvelgdama į Radviliškio rajono gyventojų prašymų dėl žemės mokesčio, žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2024 m. gruodžio 9 d.  posėdžio protokolą Nr. 7 ir (nuasmeninta) 2024 m. gruodžio 2 d. prašymą, Radviliškio rajono savivaldybės taryba nusprendžia: 
.	Tenkinti (nuasmeninta) 2024 m. gruodžio 2 d. prašymą ir atleisti nuo 2024 metų valstybinės žemės nuomos mokesčio. 
. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                       













RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS MOKESČIO“
AIŠKINAMASIS RAŠTAS

2024 m. gruodžio 9 d.
Radviliškis 

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus 2024 m. gruodžio 2 d. (nuasmeninta) prašymą. Sprendimo projektu siūloma tenkinti (nuasmeninta) 2024 m. gruodžio 2 d. prašymą  ir atleisti nuo 2024 metų valstybinės žemės nuomos mokesčio. Žemės nuomos mokestis už 2024 metus yra 461,45 Eur.
.	Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Finansų skyriaus vyriausioji specialistė Snieguolė Utkienė, tel. (0 422) 69 048.
.	Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu. Minėti teisės aktai numato, kad savivaldybių tarybos savo biudžeto sąskaita turi teisę mažinti žemės mokestį arba visai nuo jo atleisti. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Nesiūloma.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Į  Radviliškio rajono savivaldybės biudžetą bus surinkta 461,45 Eur mažiau pajamų. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
.	Sprendimo projektui įgyvendinti reikalingos lėšos, finansavimo šaltiniai.
Priėmus sprendimą Radviliškio rajono savivaldybės administracija papildomų išlaidų nepatirs.
.	Sprendimo projekto rengimo metu gauti specialistų vertinimai ir išvados.
Žemės nuomos mokesčio ir nekilnojamojo turto mokesčio nagrinėjimo darbo grupės, sudarytos Radviliškio rajono savivaldybės mero 2024 m. spalio 8 d. potvarkiu Nr. M-549 (2.5) „Dėl Radviliškio rajono savivaldybės mero 2023 m. spalio 13 d. potvarkio Nr. M-424 (2.5) „Dėl nekilnojamojo turto, žemės ir valstybinės žemės nuomos mokesčio prašymų nagrinėjimo darbo grupės sudarymo pakeitimo“, 2024 m. gruodžio 9 d. posėdžio protokolas Nr. 7. Kitų sprendimo projekto rengimo metu specialistų vertinimų ir išvadų negauta.
.	Numatomo teisinio reguliavimo poveikio vertinimo rezultatai.
Nevertinamas.
.	Sprendimo projekto antikorupcinis vertinimas.
Vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai.
Radviliškio rajono savivaldybės administracija gavo (nuasmeninta) prašymą, kuriame pareiškėja prašo atleisti nuo 2024 metų valstybinės žemės nuomos mokesčio už žemės sklypus, esančius Pakiršinėlio k., Baisogalos seniūnijoje. Prašymo motyvus ji įvardija šiuos: 2024 metų balandžio 22 – 23 dienomis iškritus itin gausiam sniego kiekiui, sugriuvo 1,5 ha iš 1.7 ha žemės plote esančių jau plėvele uždengtų šiltnamių. Patirta 25000 Eur žala.
Reikia pažymėti, kad pareiškėjos pagrindinė veikla daržininkystė, dėl gamtos stichijų praradus beveik 90 procentų šiltnamių, pajamos iš veiklos ženkliai sumažėjo. Taip pat svarbu atkreipti dėmesį, kad šių statinių atstatymas ir pritaikymas daržininkystei kitam sezonui pareikalaus nemažai sąnaudų, kurių pareiškėja neplanavo. 
Pagal Radviliškio rajono savivaldybės tarybos 2024 m. balandžio 11 d. sprendimo Nr. T-311 „Dėl valstybinės žemės nuomos mokesčio tarifų ir lengvatų nustatymo“ 2 bei 3 punktus, pareiškėja neatitinka nustatytų kriterijų.
Atsižvelgdama į išdėstytus argumentus, kuomet dėl gausiai iškritusio sniego pareiškėja patyrė didelius nuostolius, Darbo grupė daro išvadą, kad tenkinti (nuasmeninta) prašymą yra pagrindas ir savivaldybės biudžeto sąskaita nuo valstybinės žemės nuomos mokesčio gali būti atleista.
Lietuvos Respublikos žemės mokesčio įstatymo 8 straipsnio 3 dalyje, nustatyta, kad Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti, taigi atleidimas nuo žemės mokesčio yra Tarybos teisė, bet ne pareiga.      
.	Pridedami dokumentai.
Pridedamas  2024 m. gruodžio  2 d. prašymas, 1 lapas;
Darbo grupės protokolas, 2 lapai. 



Finansų skyriaus
vyriausioji specialistė                                                                                                  Snieguolė Utkienė                                                                                            
